Document ID: 32005R0782

32005R0782
L 131/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 782/2005 НА КОМИСИЯТА
от 24 май 2005 година
относно определяне на формата за предаване на резултати от статистиката за отпадъците
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2150/2002 на Европейския парламент и на Съвета от 25 ноември 2002 г. относно статистиката за отпадъците (1), и по-специално член 6, буква д) от него,
като има предвид, че:
(1)
По силата на член 6 от Регламент (ЕО) № 2150/2002 от Комисията се изисква да приеме необходимите мерки за прилагането на споменатия регламент.
(2)
Съгласно член 6, буква д) от Регламент (ЕО) № 2150/2002 Комисията следва да определи необходимия формат за предаване на резултатите от страна на държавите-членки.
(3)
Мерките, предвидени в настоящия регламент, са в съответствие със становището на Статистическия програмен комитет, създаден с Решение 89/382/ЕИО, Евратом на Съвета (2),
ПРИЕ НАСТОЯЩИЯ РЕГЛАМЕНТ:
Член 1
Необходимият формат за предаване на резултатите от статистиката за отпадъците до Комисията (Евростат) е този, посочен в приложението към настоящия регламент.
Държавите-членки използват този формат за данните от 2004 г. като референтна година и последващите години.
Член 2
Държавите-членки предават до Комисията (Евростат) данните и метаданните, които се изискват от Регламент (ЕО) № 2150/2002 в електронен формат, съгласно стандарта за обмен на данни, предложен от Комисията (Евростат).
Член 3
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 май 2005 година.

Labels: 19
20
12
18
15